लॉरेंस बिश्नोई से फिरौती मांगने वाले गैंगस्टर अमित डागर की पत्नी, मंडी से वसूल रही थी फिरौती
हरियाणा के गुरुग्राम में पुलिस ने कौशल गैंग के कुख्यात गैंगस्टर अमित डागर की पत्नी और लेडी डॉन ट्विंकल को गिरफ्तार किया है। गैंगस्टर की पत्नी पर अपने पति का डर दिखाकर गुरुग्राम की खांडसा मंडी से जबरन वसूली करने का आरोप है। गुरुग्राम की
हरियाणा के गुरुग्राम में पुलिस ने लॉरेंस बिश्नोई से फिरौती मांगने वाले कौशल गैंग के कुख्यात गैंगस्टर अमित डागर की पत्नी लेडी डॉन ट्विंकल को गिरफ्तार किया है। गैंगस्टर की पत्नी पर अपने पति का डर दिखाकर गुरुग्राम की खांडसा मंडी से जबरन वसूली करने का आरोप है। गुरुग्राम की क्राइम ब्रांच सेक्टर 10 ने उसे गिरफ्तार किया है। एसीपी क्राइम वरुण दहिया के मुताबिक गैंगस्टर अमित डागर की पत्नी ट्विंकल पर पहले भी कई मामले दर्ज है और इसको पहले भी गिरफ्तार किया जा चुका है।
2022 में हुआ था मामला दर्ज
गुरुग्राम के एसीपी क्राइम वरुण दहिया ने बताया कि 2022 में महिला के खिलाफ जबरन वसूली का शिवाजी नगर थाने में मामला दर्ज किया गया था। इसके अलावा पुलिस को भी अपने सूत्रों से जबरन वसूली की सूचना मिल रही थी। लेडी डॉन महिला अपना वर्चस्व जमाने के लिए खांडसा मंडी से जबरन वसूली करती थी। इस पूरे सिंडिकेट में उसका साथ गैंगस्टर कौशल चौधरी और अमित डागर के शूटर दिया करते थे।
पूरी खांडसा मंडी पर इनका वर्चस्व
बता दें की गैंगस्टर कौशल चौधरी और अमित डागर के जेल में जाने के बाद से लेडी डॉन ट्विंकल ही पूरी गैंग को ऑपरेट कर रही थी। खांडसा मंडी गुरुग्राम की सबसे बड़ी मंडी मानी जाती है। एसीपी क्राइम के मुताबिक लेडी डॉन कौशल गैंग की फाइनेंशियल सपोर्ट को लगातार मजबूत कर रही थी।
इस लेडी डॉन से बिना पूछे मंडी में सब्जी तक नही बिकती थी। पालिथीन बिकेगा या नही, हरी मिर्च बिकेगी या नही, मशरूम बिकेगा या नही,धनिया बिकेगा या नही। या फिर कितने रुपए में बिकेगा, उसका रेट भी ये महिला डॉन ही तय किया करती थी। लेडी डॉन की बिना परमिशन के कोई सब्जी तक नही बेच सकता था। इस तरह से महिला ने पूरी खांडसा मंडी पर अपना वर्चस्व कायम कर रखा था।
1 लाख के इनामी के साथ चला रही थी एक्सटॉर्शन रैकेट
बता दें कि बीते दिनों एनआईए ने कौशल गैंग के 1 लाख के इनामी बदमाश संदीप उर्फ बंदर को गिरफ्तार किया था। एसीपी की माने तो लेडी डॉन उसी के साथ मिल कर खांडसा मंडी में एक्सटॉर्शन को अंजाम दे रही थी। तब से ही एनआईए को भी इस लेडी डॉन की तलाश थी। कई बार लेडी डॉन के घर NIA द्वारा रेड भी की गई, लेकिन वह कभी भी हाथ नही आई। हालाकि सूत्रों के मुताबिक लेडी डॉन गुरुग्राम में ही फरारी काट रही थी।
कौशल और अमित दोनों जेल में बंद
बता दे कि कौशल चौधरी और अमित डागर दोनों जेल में बंद है। कौशल गैंग ने पंजाब, राजस्थान, हरियाणा और दिल्ली जैसे सभी इलाकों में अपन वर्चस्व जमा रखा है। काफी सालों से ये गैंग आपराधिक गतिविधियों को अंजाम देते आ रहे है।
गैंगस्टर ने लॉरेंस से भी मांग ली थी फिरौती
बता दें कि अमित डागर वही गैंगस्टर है, जिसने कुख्यात गैंगस्टर लॉरेंस बिश्नोई से भी फिरौती मांग ली थी। दिल्ली-गुरुग्राम में सक्रिय कौशल गिरोह के अमित डागर ने खुद को बड़ा गैंगस्टर बनाने के लिए लॉरेंस को ही धमकी देकर 5 करोड़ रुपए की फिरौती मांग ली थी। फिरौती न देने पर अमित डागर के गुर्गों ने लॉरेंस से जुड़ी एक कंस्ट्रक्शन कंपनी के अधिकारी की जयपुर में हत्या भी की थी। बताया जाता है कि तब लॉरेंस ने अमित डागर को 5 करोड़ रुपए की फिरौती दी थी।
मूसेवाला से पहले थी अमित की हत्या की प्लानिंग
इसके अलावा सिद्धू मूसेवाला हत्याकांड में शामिल लॉरेंस के शूटर्स ने पुलिस पूछताछ में खुलासा किया था कि सिद्धू मूसेवाला के बाद उनका अगला टारगेट गैंगस्टर अमित डागर ही है। बताया जाता है कि सिद्धू मूसेवाला से पहले गैंगस्टर अमित डागर को मारने की प्लानिंग थी। परंतु लॉरेंस गैंग इसमें नाकामयाब रही।
मूसेवाला हत्याकांड से पहले लॉरेंस बिश्नोई गैंग के शूटर दिनेश और संदीप अहीर ने कौशल गिरोह के अमित डागर की पंजाब में रेकी भी की थी। लेकिन उससे पहले ही पुलिस ने मिड्‌डूखेड़ा की हत्या के केस में अमित डागर और भूप्पी राणा को गिरफ्तार कर लिया था। ऐसे में अमित डागर के मर्डर की साजिश को कुछ दिनों के लिए टाल दिया गया था।